সাউথ অস্ট্রেলিয়া ক্রিকেট দল বা দক্ষিণ অস্ট্রেলিয়া ক্রিকেট দল () দক্ষিণ অস্ট্রেলিয়ার অ্যাডিলেডভিত্তিক অস্ট্রেলিয়ার পুরুষদের পেশাদারী প্রথম-শ্রেণীর ক্রিকেট দল। সাউদার্ন রেডব্যাকস ডাকনামে পরিচিত ওয়েস্ট এন্ড রেডব্যাকস দলটি অ্যাডিলেড ওভালে নিজেদের খেলাগুলো আয়োজন করে থাকে। দক্ষিণ অস্ট্রেলিয়ার রাজ্য ক্রিকেট দলটি শেফিল্ড শিল্ড প্রতিযোগিতা ও সীমিত ওভারের মার্শ ওয়ান-ডে কাপ প্রতিযোগিতায় রাজ্যের প্রতিনিধিত্ব করছে। মার্শ ওয়ান-ডে কাপে লাভ ও কালো রঙের পোশাক পরিধান করে। ওয়েস্ট এন্ডের সাথে ব্যবসায়িক চুক্তির কারণে দলটি ওয়েস্ট এন্ড রেডব্যাকস নামে পরিচিতি পাচ্ছে। অধুনা বিলুপ্ত কেএফসি টুয়েন্টি২০ বিগ ব্যাশ প্রতিযোগিতায় রেডব্যাকস দল খেলেছে। তবে, এ লীগের পরিবর্তে বিগ ব্যাশ লীগ হবার ফলে ২০১১ সালে অ্যাডিলেড স্ট্রাইকার্স তাদের স্থলাভিষিক্ত হয়।   ইতিহাস  নভেম্বর, ১৮৭৭ সালে অ্যাডিলেড ওভালে তাসমানিয়ার বিপক্ষে সাউথ অস্ট্রেলিয়া দল তাদের প্রথম-শ্রেণীর খেলায় অভিষেক পর্ব সম্পন্ন হয়েছিল বলে জানা যায়। ১৮৯২-৯৩ মৌসুমের শেফিল্ড শিল্ডের উদ্বোধনী প্রতিযোগিতায় নিউ সাউথ ওয়েলস ও ভিক্টোরিয়ার সাথে প্রতিদ্বন্দ্বিতায় অবতীর্ণ হয়। দ্বিতীয় প্রচেষ্টাতেই সাউথ অস্ট্রেলিয়া দল শিল্ডের শিরোপা জয়ে সমর্থ হয়। এ পর্যন্ত দলটি ১৩বার প্রতিযোগিতাটির শিরোপা জয় করে। রাইওবি ওয়ান ডে কাপ নামে বর্তমানে পরিচিত একদিনের প্রতিযোগিতায় দুইবার শিরোপা লাভ করে। এছাড়াও, এছাড়াও, কেএফসি ২০/২০ বিগ ব্যাশ ট্রফির বর্তমান শিরোপা লাভের অধিকারী। ২০১০/১১ মৌসুমে অ্যাডিলেড ওভালের চূড়ান্ত খেলায় এনএসডব্লিউকে পরাভূত করে। কেএফসি টুয়েন্টি২০ বিগ ব্যাশ ট্রফিরও শিরোপা জয় করে। বর্তমানে লীগটি বিলুপ্ত ও বিগ ব্যাশ লীগ এর স্থলাভিষিক্ত হয়।  অতীতের অনেক সফলতম আন্তর্জাতিক ক্রিকেটারের সম্মিলন সাউথ অস্ট্রেলিয়ায় ঘটেছে। ১৯২০ ও ৩০-এর দশকে ক্ল্যারি গ্রিমেট দলটিতে খেলেছেন। সর্বমোট ৬৬৮ উইকেট নিয়ে রাজ্য দলের রেকর্ড গড়েন যা অদ্যাবধি অক্ষত রয়েছে। ১৯৩৪ সালে ডোনাল্ড ব্র্যাডম্যান ক্লাবে যোগ দেন। প্রথম তিন ইনিংসে তিনি ১১৭, ২৩৩ ও ৩৫৭ রান তুলেন। অন্যান্যদের মধ্যে চ্যাপেল ভ্রাতৃদ্বয় - গ্রেগ চ্যাপেল ও ইয়ান চ্যাপেল, ডেভিড হুকস, ড্যারেন লেহম্যান, গিল ল্যাংলি, জেসন গিলেস্পি ও টেরি জেনার অন্যতম।  এছাড়াও, সাউথ অস্ট্রেলিয়া দল বিদেশী খেলোয়াড়দেরকে অন্তর্ভুক্ত করেছে। তন্মধ্যে, বিখ্যাত অল-রাউন্ডার গ্যারি সোবার্স ১৯৬০-এর দশকে তিন মৌসুম ও ব্যারি রিচার্ডস খেলেন। রিচার্ডস মাত্র এক মৌসুম সাউথ অস্ট্রেলিয়া দলে খেলেন। তবে, এক মৌসুমেই রাজ্য দলীয় রেকর্ড গড়েন। ১৯৭০-৭১ মৌসুমে ১৫৩৮ রান তুলেছিলেন তিনি।   সম্মাননা  200px|right|thumb|মার্ক কসগ্রোভ প্রশিক্ষণকালে সাউথ অস্ট্রেলিয়ার পোশাক পরিধান করেছেন। শেফিল্ড শিল্ড/পুরা কাপ (১৩)   ১৯৬৩-৬৪  ১৯৬৮-৬৯  ১৯৭০-৭১  ১৯৭৫-৭৬  ১৯৮১-৮২  ১৯৯৫-৯৬  ওয়ান-ডে কাপস (৩)  ১৯৮৩-৮৪  ১৯৮৬-৮৭  ২০১১-১২  কেএফসি টুয়েন্টি২০ বিগ ব্যাশ/বিগ ব্যাশ লীগ (১)  ২০১০-১১   প্রথম-শ্রেণীর রেকর্ড   সাউথ অস্ট্রেলিয়ার পক্ষে সর্বাধিক রান   খেলোয়াড়  মেয়াদকাল  খেলার সংখ্যা  ইনিংস  অপরাজিত  রান  সর্বোচ্চ  গড়  ১০০  ৫০  ০ ড্যারেন লেহম্যান  ১৯৮৭ - ২০০৭  ১১৯  ২১৮  ১৪  ১১৬২২  ৩০১*  ৫৬.৯৭  ৩৯  ৪১  ১৪ গ্রেগ ব্লিউয়েট  ১৯৯১ - ২০০৬  ১১৭  ২২৩  ১৩  ৯৬৮২  ২৬৮  ৪৬.১০  ২৩  ৪৮  ১৫ ডেভিড হুকস  ১৯৭৫ - ১৯৯২  ১২০  ২০৫  ৯  ৯৩৬৪  ৩০৬*  ৪৭.৭৭  ২৬  ৩৩  ১৪ ইয়ান চ্যাপেল  ১৯৬২ - ১৯৮০  ৮৯  ১৫৭  ১৩  ৭৬৬৫  ২০৫*  ৫৩.২২  ২২  ৪৫  ৯ নীল ড্যানসি   ১৯৫০ - ১৯৬৭  ১০৭  ১৯৬  ৬  ৬৬৯২  ১৮৫  ৩৫.২২  ১৭  ৩২  ৯ অ্যান্ড্রু হিলডিচ  ১৯৮২ - ১৯৯২  ৯১  ১৬১  ১১  ৬৫০৪  ২৩০  ৪৩.৩৬  ১৭  ৩২  ১০ ক্লেম হিল  ১৮৯৪ - ১৯২৩  ৬৮  ১২৬  ৬  ৬২৭০  ৩৬৫*  ৫২.২৫  ১৮  ২৭  ৫ পিটার স্লিপ  ১৯৭৭ - ১৯৯৩  ১২৭  ২১১  ৩৭  ৬১০৬  ১৪৬*  ৩৫.০৯  ১২  ২৯  ১৭ ভিক রিচার্ডসন  ১৯১৯ - ১৯৩৭  ৭৭  ১৪৬  ৭  ৬০২৭  ২০৩  ৪৩.৩৫  ১৮  ২৭  ৭  200px|right|thumb|বিখ্যাত ক্রিকেটার জর্জ গিফেন সাউথ অস্ট্রেলিয়ার পক্ষে খেলেন। ব্যক্তিগত সর্বোচ্চ রান:  ডন ব্র্যাডম্যান - ৩৬৯ ব তাসমানিয়া, ১৯৩৫-৩৬ সর্বাধিক শতরান:  ড্যারেন লেহম্যান ৪২ মৌসুমে সর্বাধিক রান:  ব্যারি রিচার্ডস - ১৫৩৮, ১৯৭০-৭১ সর্বোচ্চ রানের জুটি:  ডেভিড হুকস - ওয়েন ফিলিপস ৪৬২* ব তাসমানিয়া, ১৯৮৬-৮৭ দলগত সর্বোচ্চ রান:  ৮২১/৭ডি. ব কুইন্সল্যান্ড, ১৯৩৯-৪০  সাউথ অস্ট্রেলিয়ার পক্ষে সর্বাধিক উইকেট  খেলোয়াড়উইকেট সংখ্যাসময়কালক্ল্যারি গ্রিমেট  ৬৬৮  ১৯২৪/২৫ - ১৯৪০/৪১অ্যাশলে মলেট  ৪১৫  ১৯৬৭/৬৮ - ১৯৮০/৮১জর্জ গিফেন  ৪১১  ১৮৭৭/৭৮ - ১৯০৩/০৪  মৌসুমে সর্বাধিক উইকেট লাভ:  শন টেইট - ৬৫ ইনিংসে সর্বাধিক উইকেট লাভ:  টিম ওয়াল - ১০/৩৬ ব এনএসডব্লিউ, ১৯৩২-৩৩ খেলায় সর্বাধিক উইকেট লাভ:  জর্জ গিফেন - ১৭/২০১ ব ভিক্টোরিয়া, ১৮৮৫-৮৬   তথ্যসূত্র    বহিঃসংযোগ   Official Website of the South Australia cricket team  Official Website of Cricket Australia  Article on team's history from Cricinfo   বিষয়শ্রেণী:১৮৮৭-এ প্রতিষ্ঠিত বিষয়শ্রেণী:১৮৮৭-এ প্রতিষ্ঠিত ক্রীড়া ক্লাব বিষয়শ্রেণী:অস্ট্রেলিয়ার প্রথম-শ্রেণীর ক্রিকেট দল বিষয়শ্রেণী:দক্ষিণ অস্ট্রেলিয়াভিত্তিক ক্রিকেট বিষয়শ্রেণী:দক্ষিণ অস্ট্রেলিয়ার প্রতিনিধিত্বকারী ক্রীড়া দল বিষয়শ্রেণী:দক্ষিণ অস্ট্রেলিয়ায় ক্রিকেট